జగ్గన్నగారి శ్రీనివాస్ రావు

జగ్గన్నగారి శ్రీనివాస్‌ రావు భారతదేశానికి చెందిన న్యాయమూర్తి. ఆయనను  తెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.

జననం, విద్యాభాస్యం
జగ్గన్నగారి శ్రీనివాసరావు 1969 ఆగస్టు 31న తెలంగాణ రాష్ట్రం, రాజన్న సిరిసిల్ల జిల్లా, గంభీరావుపేటలో జన్మించాడు.  ఆయన ఉస్మానియా యూనివర్సిటీలో బీఏ, ఎల్‌ఎల్‌బీ పూర్తి చేసి 1999 ఏప్రిల్‌ 29న బార్ కౌన్సిల్ లో పేరు నమోదు చేసుకున్నాడు.

వృత్తి జీవితం
జగ్గన్నగారి శ్రీనివాసరావు న్యాయవాది జీ కృష్ణమూర్తి వద్ద జూనియర్‌గా పని చేసి హైకోర్టులో 2006 నుంచి ప్రాక్టీస్‌ ప్రారంభించి అన్ని స్థాయి కోర్టుల్లో ప్రాక్టీస్‌ చేశాడు. ఆయన 2015 నుంచి సింగరేణి కాలరీస్‌ కంపెనీ లిమిటెడ్‌ స్టాండింగ్‌ కౌన్సెల్‌గా పని చేస్తున్నాడు. ఆయనను  తెలంగాణ హైకోర్టు న్యాయమూర్తిగా 2022 జులై 25న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.

2022 ఆగస్టు 16న హైకోర్టులోని మొదటి కోర్టు హాల్లో  ప్రధాన న్యాయమూర్తి ఉజ్జల్‌ భూయాన్‌ సమక్షంలో అదనపు న్యాయమూర్తిగా ప్రమాణస్వీకారం చేసి, బాధ్యతలు స్వీకరించాడు.

మూలాలు

1969 జననాలు
రాజన్న సిరిసిల్ల జిల్లా వ్యక్తులు